Jonas Petter Aronsen Az ember, aki elvesztette az időt című művét december 14-én Bodó Viktor rendezésében, Kovács Krisztina és Róbert Júlia átiratában mutatjuk be a Vígszínházban. A Csehov drámák ihletése nyomán született történet messze északon, egy távoli, világtól elzárt helyen játszódik, és a szó szoros értelemben vett rideg valóság formálta kegyetlenül szórakoztatóvá. A szereplők az állandó hó és hideg birodalmában, sorozatos természeti katasztrófák fenyegetettségében élnek, gondjaik és problémáik mégis ugyanolyan kisszerűek és emberiek, mint bármelyikünknek. Az előadásban színpadra lép: Ötvös András, Kovács Patrícia, Nagy-Kálózy Eszter, Orosz Ákos, Radnay Csilla, ifj. Vidnyánszky Attila, Hegyi Barbara, Méhes László, Halász Judit, Hegedűs D. Géza, Horváth Szabolcs, Kövesi Zsombor, Ertl Zsombor, Dino Benjamin, Zoltán Áron, Virágh Panna m.v. További információk az előadásról: https://bit.ly/41qm7pL Színlap és jegyvásárlás: https://www.vigszinhaz.hu/Az_ember_aki_elvesztette_az_idot
Hanoch Levin Krum című tragikomédiája a nagy álmok és a valóság közötti szakadékokról, valamint az emberek boldogságkereséséről szól a szürke hétköznapokban. A címszereplő Krum egy igazi álmodozó, aki visszatér szülővárosába, miután külföldön nem sikerült megvalósítania terveit. A darab központi kérdése, hogy képesek vagyunk-e túllépni a középszerűségen, vagy bele kell törődnünk a sorsunkba? Valló Péter rendezését az évben utoljára december 26-án 17 órakor játsszuk a Pesti Színházban: https://www.vigszinhaz.hu/Krum_1 További dátumok: 2025. január 10., január 26., február 23. Az előadás szereplői: Wunderlich József, Nagy-Kálózy Eszter, Ötvös András, Szilágyi Csenge, Hegyi Barbara, Seress Zoltán, Márkus Luca, Ertl Zsombor, Kövesi Zsombor, Brasch Bence, Erdős Lili m.v., Hirtling István, Reider Péter m.v., Bukovszky Orsolya e.h.
Csehov Sirály című klasszikusa egy időtlen történet az álmokról, a szerelemről és a művészet utáni vágyódásról. A vidéki birtokon játszódó történet szereplői kétségbeesetten keresik az élet értelmét, miközben a beteljesületlen vágyak és az egymást keresztező sorsok tragikus, mégis mélyen emberi képet festenek róluk. David Doiasvili rendezését az évben utoljára december 29-én 17 órakor játsszuk a Vígszínházban: https://www.vigszinhaz.hu/Siraly További időpont: 2025. január 11. 18:00 Az előadás szereplői: Márkus Luca, Nagy-Kálózy Eszter, ifj. Vidnyánszky Attila, Hegedűs D. Géza, Stohl András, Kőszegi Ákos, Méhes László, Majsai-Nyilas Tünde, Antóci Dorottya m.v., Ertl Zsombor.
Rudolf Péter Prima Primissima Díjas! 2024-ben is tíz kategóriában vehették át a Prima Primissima Díjakat a magyar szellemi élet, a művészet, a tudomány és a sport jeles képviselői a december 6-ai gálaesten a Művészetek Palotájában. A magyar színház-, film- és táncművészet kategóriában pedig Rudolf Péter Kossuth- és Jászai Mari-díjas, Kiváló Művész, színész, színházi-, és filmrendező, producer, forgatókönyvíró, a Halhatatlanok Társulatának örökös tagja, a Vígszínház ügyvezető igazgatója vehette át az elismerést! Rudolf Pétert láthatják a Liliomfiban Szilvai szerepében, az Ármány és szerelemben Miller, városi muzsikus, zenetanár szerepében lép színpadra és a Barátom, Harvey-ban pedig Elwood P. Dowd. Rendezései közül a Vígszínházban láthatják Az öreg hölgy látogatását, a Pesti Színházban pedig a Lóvátett lovagokat és A Nyugat császárát. Legújabb rendezését, Az imposztort december 7-én mutattuk be a Pesti Színházban. Szívből gratulálunk Rudolf Péternek és a többi díjazottnak is! https://www.vigszinhaz.hu/Rudolf_Peter
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |